Ukážka z elektronickej knihy

Do riedkeho vzduchu

Jon Krakauer

Preložené z anglického originálu:

Into Thin Air

Copyright © 1997, 2000 by Jon Krakauer

This translation published by arrangement with Villard Books,

an imprint of Random House, a division of Penguin Random House LLC

All rights reserved.

Všetky práva vyhradené. Táto publikácia ani žiadna jej časť nesmie

byť kopírovaná, rozmnožovaná ani inak šírená bez písomného súhlasu

vlastníka autorských práv.

Slovak Edition © Citadella, 2019

Preklad © Ján Dulla, 2019

Redakčná úprava a korektúry: Janka Oršulová

Grafická úprava a obálka: Citadella

Vydalo vydavateľstvo Citadella v roku 2020

www.citadella.sk

ISBN 978-80-8182-141-7

Vytvorenie elektronickej verzie Dibuk, s. r. o., 2021

Ďalšie knihy

Jona Krakauera:

Island

Eigerské sny

Do divočiny

Venované Linde;

a pamiatke Andyho Harrisa, Douga Hansena, Roba Halla, Yasuko Nambovej, Scotta Fischera, Šerpu Ngawanga Topcheho, Chen Yu-Nana,  Brucea Herroda a Šerpu Lopsanga Jangbua

Muži hrajú v tragédii, lebo neveria realite tragédie, ktorá sa práve odohráva v civilizovanom svete.

José Ortega y Gasset

Úvod

V marci 1996 ma časopis Outside vyslal do Nepálu, aby som sa zúčastnil a napísal o horskými vodcami vedenom výstupe na Mount Everest. Šiel som naň ako jeden z ôsmich klientov expedície, vedenej známym vodcom z Nového Zélandu Robom Hallom. 10. mája som vystúpil na vrchol hory, ten vrchol však vyšiel veľmi draho.

Z piatich mojich tímových kolegov zahynuli štyria, vrátane Halla, v silnej búrke, ktorá sa bez varovania rozpútala vo chvíli, keď sme boli ešte vysoko na štíte. Kým som zostúpil do základného tábora, bolo deväť horolezcov z našej expedície mŕtvych a do konca mesiaca mali prísť o život traja ďalší.

Expedícia mnou silno otriasla a článok sa mi písal veľmi ťažko. Napriek tomu som päť týždňov po návrate z Nepálu dodal časopisu Outside rukopis, ktorý vyšiel v septembrovom čísle. Po jeho dokončení som sa pokúšal dostať Everest z hlavy a žiť ďalej svoj život, no ukázalo sa, že je to nemožné. Cez hmlu protichodných emócií som sa stále pokúšal dať zmysel tomu, čo sa tam hore stalo a posadnuto som sa stále vracal k okolnostiam smrti svojich spoločníkov.

V článku v časopise Outside som bol natoľko presný, ako som za daných okolností dokázal. Uzávierka však bola neúprosná, sled udalostí frustrujúco zložitý a spomienky tých, čo prežili, veľmi skreslené vyčerpaním, nedostatkom kyslíka a šokom. V istom bode svojho skúmania som požiadal ďalších troch ľudí o opísanie nehody, ktorej svedkami sme vysoko na hore boli všetci štyria a ani jeden z nás sa nevedel zhodnúť na takých rozhodujúcich faktoch, ako boli čas, čo bolo povedané, ba dokonca ani na tom, kto bol prítomný. Niekoľko dní po tom, čo šiel článok v Outside do tlače, som zistil, že niekoľko detailov, ktoré som uvádzal, bolo chybných. Väčšinou išlo o menšie nepresnosti, aké sa nevyhnutne vkrádajú do novinových článkov písaných tesne pred uzávierkou, ale jeden z mojich omylov rozhodne nebol malý a mal ničivý dopad na priateľov a rodinu jednej z obetí.

Len o čosi menej znepokojujúce než faktické chyby článku bol materiál, ktorý musel byť vynechaný pre nedostatok priestoru. Editor časopisu Outside Mark Bryant a jeho vydavateľ Larry Burke mi na vyrozprávanie príbehu dali nezvyčajne veľa priestoru: mal až 17 000 slov – čo bolo až štyri- či päťkrát viac, než u typického článku v časopise. No aj napriek tomu som mal pocit, že je príliš skrátený na to, aby dokázal osvetliť tú tragédiu. Výstup na Everest otriasol mojím životom do jeho samej podstaty, a stalo sa pre mňa zúfalo dôležité zaznamenať udalosti čo najpodrobnejšie, bez stiesňujúcich obmedzení šírky stĺpčeka. Táto kniha je plodom toho nutkania.

Môj výskum robila problematickým kolísavá nespoľahlivosť ľudskej mysle vo vysokej nadmorskej výške. Aby som sa vyhol nadmernému spoliehaniu sa na svoje vlastné vnemy, viedol som s protagonistami veľmi podrobné rozhovory, a to pri viacerých príležitostiach. Keď to bolo možné, potvrdzoval som si detaily aj za pomoci záznamov z vysielačiek, ktoré uchovávali ľudia v základnom tábore, kde nebola taká núdza o jasné myslenie. Čitatelia, ktorí čítali článok v Outside, si možno všimnú nezrovnalosti medzi niektorými detailmi (sú hlavne záležitosťou času), uvádzanými v časopise a tými, ktoré sú v knihe; opravy odrážajú nové informácie, ktoré vyšli najavo po uverejnení článku v časopise.

Niekoľko spisovateľov a editorov, ktorých si vážim, mi radilo nepísať knihu tak rýchlo, ako som to robil; nabádali ma dva-tri roky vyčkať a vytvoriť si od expedície odstup, aby som pochopil niektoré dôležité veci. Ich rada bola rozumná, ale napokon som ju ignoroval – hlavne preto, že to, čo sa stalo na hore, ma vnútri zožieralo. Myslel som si, že napísanie tej knihy by mohlo vyplaviť Everest z môjho života.

To sa, pravdaže, nestalo. A čo viac, súhlasím s tým, že čitateľom často veľmi neposlúži, keď autor píše v stave katarzie, ako som tu urobil ja. Dúfal som však, že keď si vylejem dušu v bezprostredných dozvukoch tragédie, vo víre a útrapách tej chvíle, niečo sa získa. Túžil som po vlastnom opise pre ten druh surovej, nemilosrdnej úprimnosti, ktorá by mohla byť ohrozená plynutím času a zmiernením duševných múk.

Niektorí z ľudí, ktorí ma varovali pred unáhleným písaním, ma zároveň upozorňovali, aby som rozhodne nechodil na Everest. Existovalo veľmi veľa jemných dôvodov, prečo tam neísť, no snaha o výstup na Everest je sám osebe iracionálny akt – víťazstvo túžby nad rozumom. Každý, kto by naň vážne pomýšľal, je podľa definície takmer mimo dosah logických argumentov.

Prostou pravdou je, že som to vedel, no napriek tomu som na Everest šiel. A tým som sa stal účastníkom smrti dobrých ľudí, čo je niečo, čo zrejme zostane v mojom vedomí na veľmi dlhý čas.

Jon Krakauer

Seattle, november 1996

Zoznam postáv

Mount Everest, jar 1996*

Vedená expedícia Adventure Consultants

Rob Hall Nový Zéland, vedúci a hlavný vodca

Mike Groom Austrália, vodca

Andy „Harold“ Harris Nový Zéland, vodca

Helen Wiltonová Nový Zéland, vedúca základného tábora

Dr. Caroline Mackenzieová Nový Zéland, lekárka základného tábora

Šerpa Ang Tshering Nepál, sirdar** základného tábora

Šerpa Ang Dorje Nepál, lezúci sirdar

Šerpa Lhakpa Chhiri Nepál, lezúci šerpa

Šerpa Kami Nepál, lezúci šerpa

Šerpa Tenzing Nepál, lezúci šerpa

Šerpa Arita Nepál, lezúci šerpa

Šerpa Ngawang Norbu Nepál, lezúci šerpa

Šerpa Chuldum Nepál, lezúci šerpa

Šerpa Chhongba Nepál, kuchár základného tábora

Šerpa Pemba Nepál, šerpa základného tábora

Šerpa Tendi Nepál, pomocný kuchár

Doug Hansen USA, klient

Dr. Seaborn Beck Weathers USA, klient

Yasuko Nambová Japonsko, klientka

Dr. Stuart Hutchison Kanada, klient

Frank Fischbeck Hongkong, klient

Lou Kasischke USA, klient

Dr. John Taske Austrália, klient

Jon Krakauer USA, klient a novinár

Susan Allenová Austrália, cestovateľka

Nancy Hutchisonová Kanada, cestovateľka

* Nie sú tu uvedení všetci, ktorí boli na jar 1996 prítomní na Mount Evereste.

** Sirdar je hlavný šerpa; Šerpovia – etnikum v Himalájach; šerpovia – všeobecné pomenovanie pre nosičov a pomocníkov expedícií, ktorí môžu byť aj z iných etník – pozn. prekladateľa.

Organizovaná expedícia Mountain Madness

Scott Fischer USA, vedúci a hlavný vodca

Anatolij Bukrejev Rusko, vodca

Neal Beidleman USA, vodca

Dr. Ingrid Huntová USA, vedúca základného tábora, lekárka tímu

Šerpa Lopsang Jangbu Nepál, lezúci sirdar

Šerpa Ngima Kale Nepál, sirdar základného tábora

Šerpa Ngawang Topche Nepál, lezúci šerpa

Šerpa Tashi Tshering Nepál, lezúci šerpa

Šerpa Ngawang Dorje Nepál, lezúci šerpa

Šerpa Ngawang Sya Kya Nepál, lezúci šerpa

Šerpa Ngawang Tendi Nepál, lezúci šerpa

Šerpa Tendi Nepál, lezúci šerpa

Šerpa „Veľký“ Pemba Nepál, lezúci šerpa

Šerpa Jeta Nepál, šerpa základného tábora

Šerpa Pemba Nepál, pomocný kuchár základného tábora

Sandy Hillová Pittmanová USA, klientka a novinárka

Charlotte Foxová USA, klientka

Tim Madsen USA, klient

Pete Schoening USA, klient

Klev Schoening USA, klient

Lene Gammelgaardová Dánsko, klientka

Martin Adams USA, klient

Dr. Dale Kruse USA, klient

Jane Brometová USA, novinárka

Expedícia filmovej spoločnosti

MacGillivray Freeman Films IMAX/IWERKS

David Breashears USA, vodca a filmový režisér

Šerpa Jamling Norgay India, zástupca vodcu a účinkujúci vo filme

Ed Viesturs USA, horolezec a účinkujúci vo filme

Araceli Segarrová Španielsko, horolezkyňa a účinkujúca vo filme

Sumiyo Tsuzukiová Japonsko, horolezkyňa a účinkujúca vo filme

Robert Schauer Rakúsko, horolezec a kameraman

Paula Bartonová Viestursová USA, vedúca základného tábora

Audrey Salkeldová Veľká Británia, novinárka

Liz Cohenová USA, vedúca filmovej produkcie

Liesl Clarková USA, filmová producentka

Table of Contents

Titulná strana

Tiráž

Úvod